  Виталий Пронин Берло аръёссэ туберкулёзэн черласьёслэн лыдзы элькунамы ӧжытгес кылиз.Элькунамы ялэмын туберкулёзэн нюръяськон толэзь, таин валче уно ужрадъёс чакламын. Та кышкыт висён уг юа адямилэсь кытысь, кин луэмзэ - арлы быдэ вотэсаз уно адямиос шедё. Но специалистъёс оскыто: солэсь валаса утиськыку, секыт адӟонлэсь палэнскыны луэ. Озьы та вакытэ элькунамы радъяськыло котрес ӝок сьӧрын кенешонъёс, лекциос, калыкен пумиськылонъёс - соослэн кытын, ку ортчемзы сярысь сярысь тодыны луоз, интыосысь эмъян учреждениосы вазиськыса. Дасямын ни пӧртэм пумо бюллетеньёс, отын валэктэмын, кызьы утиськыны, вормыны луэ кышкыт через. Та сяна, котькуд поликлиникаын ортчозы «усьтэм ӧс» нуналъёс - вань мылкыд карисьёс эскериськыны, флюорография лэсьтыны быгатозы. Берло аръёссэ туберкулёзэн черласьёслэн лыдзы элькунамы ӧжытгес кылиз. Кылем арын котькуд 100 сюрс мурт пӧлысь 48-эз койкае вуиз. Ог дасо ар талэсь азьло та лыдпус кык поллы тросгес вал. Ог ӝыныезлэн черламъёслэн висёнзы нырысьсэ шараяське, флюорография ортчыса. Таӵе лыдпусъёсты шараязы элькунысьтымы туберкулёзэн нюръяськонъя больницаысь специалистъёс, Туберкулёзэн нюръяськонъя нунал азьын. Сое быдэс дунне пусъе 24-тӥ мартэ. Ӵапак та нуналэ 1882-тӥ арын туберкулёзэз кылдытӥсь палочкаосты шараяз немец микробиолог Роберт Кох.Элина Васильева Туспуктэм вотэсысь басьтэмын  Теги: тазалык  